**S Ú H R N N É Č e s t n é v y h l á s e n i e ž i a d a t e ľ a**

Ja, dolupodpísaný žiadateľ čestne vyhlasujem, že:

• všetky informácie obsiahnuté v žiadosti o poskytnutie prostriedkov mechanizmu a všetkých jej prílohách sú úplné, pravdivé a správne,

• zabezpečím finančné prostriedky na financovanie projektu v prípade vzniku neoprávnených výdavkov tak, aby nebola ohrozená jeho implementácia,

• neprijímam dotáciu, príspevok, grant alebo inú formu pomoci na financovanie tých istých výdavkov a ktorá by predstavovala dvojité financovanie,

• spĺňam podmienky poskytnutia prostriedkov mechanizmu uvedené v príslušnej výzve vrátane jej všetkých príloh,

• som si vedomý skutočnosti, že na prostriedky mechanizmu nie je právny nárok,

• som si vedomý zodpovednosti za predloženie úplných a správnych údajov, pričom beriem na vedomie, že preukázanie opaku je spojené s rizikom možných následkov,

• zaväzujem sa bezodkladne písomne informovať vykonávateľa o všetkých zmenách, ktoré sa týkajú uvedených údajov a skutočností. Beriem na vedomie, že všetky uvedené osobné údaje sú spracúvané podľa § 25 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov.

S ohľadom na podmienky poskytnutia prostriedkov zároveň čestne vyhlasujem, že:

• nie som právoplatne odsúdený za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody a ani nie som osoba, ktorej štatutárny orgán alebo člen štatutárneho orgánu, riadiaceho orgánu alebo dozorného orgánu bol právoplatne odsúdený za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.

• nemám právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z prostriedkov EÚ alebo trest zákazu účasti vo VO podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov,

• sa voči mne nenárokuje vrátenie pomoci na základe rozhodnutia EK, ktorým bola pomoc označená za neoprávnenú a nezlučiteľnú s vnútorným trhom,

• nie som evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 nariadenia č. 2018/1046)

• ..............................................[[1]](#footnote-1) (ďalej len „škola“) je financovaná v prevažnej miere (viac ako 50 %) z verejných zdrojov, t. j. nie z príspevkov rodičov alebo iných komerčných príjmov,

• infraštruktúra vybudovaná alebo obnovená z prostriedkov mechanizmu sa bude využívať výlučne alebo takmer výlučne na primárnu nehospodársku činnosť[[2]](#footnote-2), t. j. vzdelávanie v rámci vnútroštátneho systému vzdelávania, ktoré financuje a nad ktorým vykonáva dohľad štát, pričom prípadná sprievodná hospodárska činnosť bude vykonávaná len v obmedzenom rozsahu, t. j. neprekročí 20 % ročnej kapacity dotknutej infraštruktúry, čo budem preukazovať na ročnej báze.

|  |  |  |  |
| --- | --- | --- | --- |
| Miesto podpisu | Dátum podpisu | Titul, meno a priezvisko štatutárneho orgánu | Podpis |
|  |  |  |  |

1. Doplniť názov školy a jej adresu. [↑](#footnote-ref-1)
2. Bližšie informácie o vzdelávaní poskytovanom v režime nehospodárskej činnosti sa nachádza v kapitole 2.5 Oznámenia Komisie o pojme štátna pomoc uvedenom v článku 107 ods. 1 Zmluvy o fungovaní Európskej únie (2016/C 262/01) (https://www.antimon.gov.sk/data/files/1513\_oznamenie-o-pojme-pomoc\_sk.pdf?csrt=870010052862772982 ) alebo aj v Metodickom usmernení – Prípady nepodliehajúce pravidlám v oblasti štátnej pomoci (<https://www.antimon.gov.sk/metodicke-usmernenia-koordinatora-pomoci/?csrt=16598315481017950304>). [↑](#footnote-ref-2)